Document ID: 31998R0019

ΚΑΝΟΝΙΣΜΟΣ (ΕΚ) αριθ. 19/98 ΤΗΣ ΕΠΙΤΡΟΠΗΣ της 7ης Ιανουαρίου 1998 για αναστολή της πώλησης βουτύρου δημοσίου αποθέματος, δυνάμει του κανονισμού (ΕΟΚ) αριθ. 3143/85 για τη διάθεση, σε μειωμένη τιμή, βουτύρου παρεμβάσεως που προορίζεται για την άμεση κατανάλωση με τη μορφή συμπυκνωμένου βουτύρου και τη χορήγηση ενίσχυσης δυνάμει του κανονισμού (ΕΟΚ) αριθ. 429/90 σχετικά με τη χορήγηση βάσει δημοπρασίας ενίσχυσης στο συμπυκνωμένο βούτυρο, που προορίζεται για άμεση κατανάλωση στην Κοινότητα και τη χορήγηση της ενίσχυσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6 και το άρθρο 7α παράγραφος 3,
Εκτιμώντας:
ότι ο κανονισμός (ΕΟΚ) αριθ. 3143/85 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1802/95 (4), προβλέπει την πώληση βουτύρου δημοσίου αποθέματος σε μειωμένη τιμή για την άμεση κατανάλωση στην Κοινότητα με τη μορφή συμπυκνωμένου βουτύρου 7 ότι το καθεστώς αυτό εφαρμόζεται όσο το επιτρέπουν οι δυνατότητες του βουτύρου δημοσίου αποθέματος 7 ότι λαμβάνοντας υπόψη το παρόν επίπεδο των αποθεμάτων βουτύρου παρεμβάσεως και την ανάγκη διατηρήσεως της πώλησης για άλλους χρήστες, πρέπει να ανασταλλούν οι πωλήσεις που προβλέπονται δυνάμει του κανονισμού (ΕΟΚ) αριθ. 3143/85 7 ότι η προειδοποίηση που αναφέρεται στο άρθρο 1 παράγραφος 2 του εν λόγω κανονισμού δόθηκε την 1η Ιουλίου 1989 7
ότι ο κανονισμός (ΕΟΚ) αριθ. 429/90 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1802/95, προβλέπει τη χορήγηση με δημοπρασία ενίσχυσης στο συμπυκνωμένο βούτυρο που λαμβάνεται από βούτυρο ή από κρέμα βουτύρου που προέρχεται από την αγορά και προορίζεται για την άμεση κατανάλωση στην Κοινότητα 7 ότι το καθεστώς αυτό εισήχθη για να συμπληρώσει και να συνεχίσει τη δράση που προβλέπεται από τον κανονισμό (ΕΟΚ) αριθ. 3143/85 7 ότι λαμβάνοντας υπόψη την παρούσα κατάσταση της αγοράς του βουτύρου, η οποία χαρακτηρίζεται ιδίως από λιγότερη σημαντική παραγωγή και αποθέματα βουτύρου, πρέπει να ανασταλεί το καθεστώς της ενίσχυσης που προβλέπεται από τον κανονισμό (ΕΟΚ) αριθ. 429/90 7
ότι η επιτροπή διαχειρίσεως γάλακτος και γαλακτοκομικών προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η πώληση βουτύρου από το δημόσιο απόθεμα δυνάμει του κανονισμού (ΕΟΚ) αριθ. 3143/85 αναστέλλεται.
2. Η χορήγηση ενίσχυσης δυνάμει του κανονισμού (ΕΟΚ) αριθ. 429/90 αναστέλλεται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1998.
Ωστόσο, δεν εφαρμόζεται για τις ποσότητες βουτύρου ή συμπυκνωμένου βουτύρου για τις οποίες έχουν ήδη υποβληθεί προσφορές στο πλαίσιο διαδικασίας δημοπρασίας κατά την ημερομηνία ενάρξεως ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιανουαρίου 1998.

Labels: 3
17
19